**DĖL PAVADINIMO PANDĖLIO SENIŪNIJOS PANDĖLIO KAIMO GATVEI SUTEIKIMO**

2018 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, 18 straipsnio 1 dalimi, Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ patvirtinto Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, Rokiškio rajono savivaldybės taryba

n u s p r e n d ž i a:

1. Suteikti Pandėlio seniūnijos Pandėlio kaimo gatvei Elektrinės pavadinimą (priedas).
2. Pripažinti netekusiu galios Rokiškio rajono savivaldybės tarybos 2018 m. rugsėjo 28 d. sprendimą Nr. TS-223 „Dėl pavadinimo Pandėlio seniūnijos Pandėlio kaimo gatvei suteikimo“.

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Romualdas Varanius

Rokiškio rajono savivaldybės tarybai

**SPRENDIMO PROJEKTO ,,DĖL PAVADINIMŲO PANDĖLIO SENIŪNIJOS PANDĖLIO KAIMO GATVEI SUTEIKIMO“ AIŠKINAMASIS RAŠTAS**

**Tarybos sprendimo projekto tikslas** – suteikti Pandėlio seniūnijos Pandėlio kaimo gatvei Elektrinės pavadinimą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 ,, Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**Sprendimo projekto esmė.** 2018 m. rugsėjo 28 d.Rokiškio rajoino savivaldybės tarybos sprendimu Nr. TS-223 Pandėlio seniūnijos Pandėlio kaimo gatvei buvo suteiktas Elektrinės gatvės pavadinimas. Valstybės įmonės Registrų centro adresų registro departamentas atsisakė įregistruoti Rokiškio r. sav., Pandėlio sen., Pandėlio k., Elektrinės gatvę, nes gatvės ašinės linijos taško A1 koordinatė neatitinka Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo 9 punkro reikalavimo, kad gatvių ašinių linijų koordinatės turi sutapti, t. y. būtų užtikrinta linijų topologija. Buvo padarytas naujas gatvės išdėtymo planas ir vėl teikiame tarybai sprendimo projektą dėl pavadinimo gatvei suteikimo.

**Galimos pasekmės, priėmus siūlomą tarybos sprendimo projektą:**

**teigiamos** – gatvei suteikus pavadinimą, bus galima suteikti adresus pastatams, statiniams, žemės sklypams ir kitiems objektams.

**neigiamos** –nėra.

**Šio sprendimo nauda Rokiškio rajono gyventojams.** Suteikus gatvei pavadinimą bus galima suteikti gyventojų sklypams, pastatams adresus, juos bus galima surasti GPS navigacijoje.

**Finansavimo šaltiniai ir lėšų poreikis.** Lėšų poreikio nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Seniūnas Romualdas Varanius